**Κόστος Επιχείρησης - Κόστος Παραγωγής**

Το κόστος της επιχείρησης διαχωρίζεται ανάλογα με το αν εξαρτάται ή όχι από τη

παραγόμενη ποσότητα προϊόντος, σε μεταβλητό (VC) και σε σταθερό κόστος (FC)

αντίστοιχα.

**FC (Σταθερό κόστος):** Θεωρείται το κόστος που δεν εξαρτάται από την ποσότητα

παραγωγής προϊόντος Q. Για παράδειγμα, ένα χωράφι που έχει κόστος ενοικίασης 500€ το

χρόνο, θεωρείται σταθερό κόστος για μια αγροτική επιχείρηση γιατί ανεξάρτητα με το

πόση παραγωγή θα έχει, στο τέλος του χρόνου η επιχείρηση θα αναγκαστεί να δώσει 500€

στον ιδιοκτήτη του χωραφιού.

**VC (Μεταβλητό κόστος):** Θεωρείται το κόστος μιας επιχείρησης που μεταβάλλεται

ανάλογα της παραγόμενης ποσότητα προϊόντος Q. Με άλλα λόγια το μεταβλητό κόστος

επηρεάζεται από την παραγόμενη ποσότητα προϊόντος Q, πολλές φορές αναφέρεται ως

κόστος της μεταβλητής εισροής. Ένα συνηθισμένο παράδειγμα μεταβλητού κόστους είναι

το κόστος που προκύπτει από την αυξομείωση του εργατικού δυναμικού. Συγκεκριμένα,

αν έχουμε 10 εργάτες και προσλάβουμε άλλον έναν το μεταβλητό κόστος θα αυξηθεί κατά

το κόστος που αναλαμβάνουμε για έναν επιπλέον εργάτη.

**TC:** Το συνολικό κόστος είναι το άθροισμα του μεταβλητού και του σταθερού κόστους.

**Οριακό Κόστος:** είναι η μεταβολή του κόστους που προκύπτει από την αύξηση της

παραγόμενης ποσότητας προϊόντος κατά μία μονάδα προϊόντος.

**Ερμηνεία του MC:** μας δείχνει πόσο θα κοστίσει στην εκάστοτε επιχείρηση η παραγωγή

μιας επιπλέον μονάδας προϊόντος.

**Παρατηρήσεις:**

• Όσο αυξάνεται η παραγόμενη ποσότητα προϊόντος Q, αυξάνεται και το οριακό

κόστος. Ο λόγος που συμβαίνει αυτό είναι γιατί το οριακό προϊόν της μεταβλητής

ροής μειώνεται καθώς αυξάνεται το προϊόν.

• Όσο αυξάνεται η παραγόμενη ποσότητα προϊόντος Q, αυξάνεται και το κόστος

Παραγωγής

•Το οριακό κόστος ισούται με την κλίση της καμπύλης του συνολικού κόστους

**ATC (Μέσο κόστος):** Δείχνει το συνολικό κόστος **ΑΝΑ** μονάδα προϊόντος.

**Ερμηνεία του ATC:** μας δείχνει πόσο κοστίζει κατά μέσο όρο μια μονάδα προϊόντος

ή πόσο δαπανείται κατά μέσο όρο για να παραχθεί μία μονάδα προϊόντος

**AVC (Μέσο Μεταβλητό Κόστος)** =

**Ερμηνεία AVC:** μας δείχνει πόσο μεταβλητό κόστος αναλογεί **ΑΝΑ** μονάδα

παραγόμενου προϊόντος.

**AFC (Μέσο Σταθερό Κόστος)** =

**Ερμηνεία AFC:** μας δείχνει πόσο σταθερό κόστος αναλογεί **ΑΝΑ** μονάδα

παραγόμενου προϊόντος.

**ATC (Μέσο κόστος):** Δείχνει το συνολικό κόστος **ΑΝΑ** μονάδα προϊόντος

**Το Μέσο Συνολικό Κόστος** αναλύεται ή διαμορφώνεται από το άθροισμα του Μέσου

Σταθερού Κόστους και του Μέσου Μεταβλητού Κόστους.